[{"text_idx": "#000008", "text": "Ziurtasunen galera horiek azaltzeko oso atzera egin behar da, prozesu historiko baten fase baten parte delako. Erdi Aroaz geroztik Mendebaldeko pentsamenduak bi tradiziotatik edan du: jakintza judeokristaua eta filosofia greko-erromatarra. Lehenak historiaren teleologia (eskatologia kristaua), eta bigarrenak egia, zientzia eta teknologia utzi dizkigu ondare, eta historiaren bi kontzepzio kontraesankor: lineala bata (denbora aurrera joan ahala dena aurrerabidean dago), zirkularra bestea. Bi etika eredu: altruista lehena, epikoa edo heroikoa bigarrena; bi paradigma politiko, demokratikoa eta aristokratikoa; bi eredu espiritual, askatzailea bata, fatalista bestea."}, {"text_idx": "#000012", "text": "Herbeeretar alderraia, Albert Pinkham Amerikako estatubatuarraren artelana. Kondairaren arabera, portura itzuli ezinik, betirako itsasoan nabegatzera kondenatua, lur hartu ezinik alderrai zebilen itsasontzia zen. Garai postmodernoen analogia bezala balio dezake. Argazkia / Wikipedia Commons"}, {"text_idx": "#000015", "text": "\u00abZaharraren defentsaren eta zahar horren etengabeko kritikaren arteko tentsioan gaude. Ideien lehia hor kokatzen da, inoiz baino polarizatuago dagoelarik.\u00bb"}, {"text_idx": "#000020", "text": "Gaurko egoeraren ziurgabetasuna ondorio guztiekin onartzea baino ez da geratzen, eta hortik, horizonte konpartitu bat eraikitzen saiatzea, metafora, kontzeptu eta imaginario berriak proposatuz eta jendartearekin batera aldaketak eginten saiatuz."}]